**NACRT**

**ZAKON**

**O IZMJENAMA I DOPUNAMA ZAKONA O DUVANU**

**Član 1**

U Zakonu o duvanu ("Službeni list CG", br. 48/08, 76/08 i 42/15) član 2 mijenja se i glasi:

**“Duvan**

**Član 2**

Duvan je list obrađenog duvana i drugih djelovi duvana koji nijesu obrađeni,kao i sušeni i rekonstruisani duvan (homogenizovani duvan, odnosno duvanska folija).

Obrađeni duvan je duvanski proizvod koji se dobija, tehnološkim postupkom sezonske i vansezonske fermentacije i termičkom obradom, kao i drugim radnjama u tehnološkom postupku obrade i pakovanja duvana.

Duvanskim proizvodima smatraju se proizvodi dobijeni industrijskom proizvodnjom, sastavljeni u cjelini ili djelimično od duvana, koji može da bude genetski modifikovan, i to:

1) cigarete;

2) drugi duvanski proizvodi.

Listu drugih duvanskih proizvoda propisuje organ državne uprave nadležan za duvan (u daljem tekstu: Ministarstvo).”

**Član 2**

U članu 3 u uvodnoj rečenici stava 1 riječi: „Organ uprave nadležan za duvan (u daljem tekstu: organ uprave)“ zamjenjuju se riječju “Ministarstvo“.

**Član 3**

U članu 4 stav 2 i članu 5 stav 3 poslije riječi “Ministarstvo” dodaje se riječ “poljoprivrede”.

**Član 4**

Član 6 mijenja se i glasi:

”Zabranjuje se:

1. stavljanje u promet rezanog ili na drugi način usitnjenog duvana (neobrađeni duvan);
2. proizvodnja, obrada i promet duvana za oralnu upotrebu;
3. reklamiranje duvanskih proizvoda putem interneta;
4. kupovina duvanskih proizvoda koji se u trenutku naručivanja nalaze u maloprodajnom objektu van Crne Gore;
5. kupovina i prodaja duvanskih proizvoda putem internet - distanciona prodaja, prodaja van poslovnih prostora.“

**Član 5**

U članu 7 stav 1 tačka 1 mijenja se i glasi:

“1) upisan je u centralni registar Privrednih subjekata (u daljem tekstu CRPS);”.

Poslije stava 1 dodaje se novi stav koji glasi:

“Dokaze o ispunjenosti uslova iz stava 1 tač.1 i 7 ovog člana Ministarstvo pribavlja po službenoj dužnosti.”

Stav 5 mijenja se i glasi:

“Licu koje je ispunio uslove iz stava 1 ovog člana Ministarstvo izdaje odobrenje za obradu duvana, na period od pet godina i to lice upisuje u Registar obrađivača duvana.”

U stavu 6 poslije riječi “Ministarstvu**”** dodaje se riječ “poljoprivrede.“, a riječi: “i organu uprave.” brišu se.

U stavu 7 poslije riječi „Ministarstvo" dodaje se riječ “poljoprivrede“.

**Član 6**

U članu 9 st. 2 i 7, članu 15 stav 2, članu 17 stav 3**,** članu 22 st. 2, 3, 4 i 6, članu 23, članu 25 stav 3, članu 28 stav 3, članu 30 stav 1, članu 31 st. 2 i 3, članu 33 stav 1, članu 35 stav 1, članu 40 stav 1 tačka 5, članu 41 stav 1 tačka 5 riječi: „organ uprave“ u različitom padežu zamjenjuje se riječju „Ministarstvo“ u odgovarajućem padežu.

**Član 7**

U članu 10 stav 1 tačka 1 mijenja se i glasi:

“1) upisan je u CRPS;”.

U stavu 2 riječ “ostalih” zamjenjuje se riječju “drugih”.

**Član 8**

U članu 11 st. 1, 3 i 4 riječi: „organu uprave“ u različitom padežu zamjenjuju se riječju „Ministarstvo“ u odgovarajućem padežu.

U stavu 2 riječ “ostalih” zamjenjuje se riječju “drugih”.

U stavu 5 poslije riječi „Ministarstvo" dodaje se riječ „poljoprivrede“.

**Član 9**

U članu 12 stav 1 tačka 1 poslije riječi “CRPS“ stavlja se tačka-zarez, a riječi: “za obavljanje djelatnosti prometa na veliko duvanskim proizvodima;“ brišu se.

Tačka 2 briše se.

Na kraju tačke 5 tačka-zarez se zamjenjuje zarezom i dodaju riječi: „odnosno trgovcem na veliko duvanskim proizvodima;“.

Dosadašnje tač. 2 do 7 postaju tač. 2 do 6.

Poslije stava 1 dodaje se novi stav koji glasi:

“Dokaze o ispunjenosti uslova iz stava 1 tač.1 i 6 ovog člana Ministarstvo pribavlja po službenoj dužnosti.”

Dosadašnji stav 2 postaje stav 3.

**Član 10**

U članu 13 u uvodnoj rečenici stava 2 riječi: “organ uprave“ zamjenjuje se riječju “Ministarstvo.“

U alineji 1 poslije riječi: “odnosno uvoznikom duvanskih proizvoda,“ zamjenjuju se riječima: „uvoznikom, odnosno trgovcem na veliko duvanskih proizvoda,“.

U stavu 5 riječi: “organ uprave“ zamjenjuje se riječju “Ministarstvo.“

**Član 11**

U članu 14 stav 1 tačka 1 mijenja se i glasi:

“1) upisan je u CRPS;”.

Na kraju tačke 2 tačka-zarez se zamjenjuje zarezom i dodaju riječi: “u pogledu tehničke opremljenosti, sanitarno-higijenskih uslova, zaštite na radu, zaštite i unapređenja životne sredine;”.

Poslije stava 1 dodaju se dva nova stava koji glasi:

“Dokaz o ispunjenosti uslova iz stava 1 tač. 1 i 4 ovog člana pribavlja Ministarstvo po službenoj dužnosti.

Bliže uslove u pogledu minimalno-tehničkih uslova iz stava 1 tačka 2 ovog člana propisuje ministarstvo nadležno za poslove trgovine, po prethodno pribavljenom mišljenju ministarstva nadležnog za poslove zdravlja.”

**Član 12**

U članu 16 stav 1 tačka 1 mijenja se i glasi:

“1) upisan je u CRPS;”.

Tačka 2 briše se.

U tački 3 riječ „cigareta“ zamjenjuje se riječima: „duvanskih proizvoda“.

Dosadašnje tač. 3 i 4 postaju tač. 2 i 3.

Stav 2 mijenja se i glasi:

“Dokaz o ispunjenosti uslova iz stava 1 tač. 1 i 3 ovog člana pribavlja Ministarstvo po službenoj dužnosti“.

**Član 13**

Član 18 briše se.

**Član 14**

U članu 19 stav 1 tačka 1 mijenja se i glasi:

“1) upisan je u CRPS;”.

Tačka 2 briše se.

Dosadašnja tačka 3 postaje tačka 2.

Stav 2 mijenja se i glasi:

“Dokaz o ispunjenosti uslova iz stava 1 ovog člana pribavlja Ministarstvo po službenoj dužnosti.”

**Član 15**

U članu 20 stav 2 riječi: “organ uprave” zamjenjuju se riječju ”Ministarstvo”, a poslije riječi “izvoza” stavlja se zarez i riječi: ”na period od pet godina”.

**Član 16**

U članu 21 stav 2 na kraju tačke 3 tačka se zamjenjuje tačka-zarezom i dodaje se nova tačka koja glasi:

“4) dokaz o upisu u Registar novih duvanskih proizvoda u skladu sa zakonom kojim se uređuje ograničavanje upotrebe duvanskih proizvoda.”.

**Član 17**

U članu 24 stav 1 riječi: „poreskom organu i organu uprave“ zamjenjuju se riječima: „Ministarstvu i organu uprave nadležnom za poslove carina.“

**Član 18**

Poslije člana 25 dodaje se novi član koji glasi:

“Obaveze obrađivača duvana

Član 25a

Obrađivač duvana koji je upisan u Registar obrađivača duvana dužan je da obrađeni duvan proda proizvođaču duvanskih proizvoda koji je upisan u Registar proizvođača duvanskih proizvoda, odnosno izvozniku duvana, obrađenog duvana i duvanskih proizvoda koji je upisan u Registar izvoznika duvana, obrađenog duvana i duvanskih proizvoda.“

**Član 19**

U članu 32 u uvodnoj rečenici stava 1 riječi: „organ uprave“ zamjenjuje se riječju „Ministarstvo“.

U stavu 4 riječi: „organ uprave dužan je“ zamjenjuje se riječima: „Ministarstvo je dužno“.

**Član 20**

U članu 36 stav 1 poslije riječi „Ministarstvo" stavlja se tačka, a riječi: „i organ uprave nadležan za inspekcijske poslove, preko poljoprivrednog, tržišnog i sanitarnog inspektora u skladu sa zakonom.“ brišu se.

Poslije stava 1 dodaje se novi stav koji glasi:

“Poslove inspekcijskog nadzora vrši poljoprivredni inspektor u odnosu na ovlašćenja propisana članom 37 važećeg zakona, tržišna inspekcija u odnosu na ovlašćenja propisana članom 38 važećeg zakona i sanitarni inspektor u odnosu na ovlašćenja propisana članom 39 važećeg zakona.

**Član 21**

U članu 38 na kraju stava 1 tačka se zamjenjuje zarezom i dodaju riječi: „kontrolom maloprodajnih cijena u skladu sa članom 24 ovog zakonom.“

**Član 22**

U članu 39 na kraju stava 1 tačka se zamjenjuje zarezom i dodaju riječi: „u odnosu na zdravstvenu ispravnost i sastav duvana i duvanskih proizvoda prilikom uvoza na teritoriji Crne Gore.“

**Član 23**

Član 42 mijenja se i glasi:

“Pored upravnih mjera i radnji propisanih zakonom kojim je uređen inspekcijski nadzor, sanitarni inspektor je obavezan da preduzme i sljedeće upravne mjere i radnje:

1. zabrani uvoz zdravstveno neispravnog duvana i duvanskih proizvoda i naredi njihovo uništenje ako se ne mogu vratiti isporučiocu;
2. naredi otklanjanje utvrđenjih sanitarno tehničkih i higijenskih nedostataka u objektima za proizvodnju i promet duvana obrađenog duvana i duvanskih proizvoda i odredi rok za njihovo otklanjanje;
3. zabrani upotrebu objekta i opreme u proizvodnji i prometu duvana, obrađenog duvana i duvanskih proizvoda, koji ne ispunjavaju propisane sanitarno-tehničke i higijenske uslove;
4. preduzme i druge radnje u skladu sa propisima kojima je utvrđen nadzor proizvoda na tržištu, opšta bezbjednost proizvoda;
5. pokrene postupak kod Ministarstva za oduzimanje odobrenja.”

**Član 24**

Čl. 43, 44 i 45 mijenjaju se i glase:

**“Član 43**

Novčanom kaznom u iznosu od 1.000 eura do 20.000 eura kazniće se za prekršaj pravno lice, ako:

1. proizvodi duvan, a ne ispunjava uslove propisane članom 5 ovog zakona;
2. postupa suprotno odredbama člana 6 ovog zakona;
3. se bavi obradom duvana, a ne ispunjava uslove propisane članom 7 ovog zakona;
4. vrši prodaju obrađenog duvana suprotno članu 8 ovog zakona;
5. vrši proizvodnju duvanskih proizvoda suprotno članu 11 ovog zakona;
6. vrši promet na veliko duvanskim proizvodima bez odobrenja izdatog od strane Ministarstva i upisa u Registar trgovaca na veliko duvanskim proizvodima (član 13 stav 5);
7. vrši promet na malo duvanskim proizvodima bez odobrenja izdatog od strane Ministarstva i upisa u Evidenciju trgovaca na malo duvanskim proizvodima (član 15 stav 2);
8. vrši uvoz duvana, obrađenog duvana i duvanskih proizvoda suprotno članu 17 ovog zakona;
9. vrši proizvodnju duvanskih proizvoda, obradu duvana kao i promet duvana, obrađenog duvana i duvanskih proizvoda u slobodnim zonama bez odobrenja izdatog u skladu sa ovim zakonom (član 18);
10. vrši izvoz duvana, obrađenog duvana i duvanskih proizvoda suprotno članu 20 ovog zakona;
11. prije stavljanja u promet duvanskih proizvoda ne podnese zahtjev organu uprave za upis u Registar o markama duvanskih proizvoda (član 21 stav 5);
12. ne prijavi maloprodajne cijene duvanskih proizvoda Ministarstvu i organu uprave nadležnom za poslove carina, odnosno ne objavi ih u „Službenom listu Crne Gore“ (član 24 st.1 i 2);
13. vrši promet duvanskih proizvoda po maloprodajnim cijenama drugačijim od objavljenih (član 24 stav 3);
14. prodaje obrađeni duvan proizvođaču duvanskih proizvoda, odnosno izvozniku duvana, obrađenog duvana I duvanskih proizvoda, koji nijesu upisani u Registar proizvođača duvanskih proizvoda, odnosno Registar izvoznika duvana, obrađenog duvana I duvanskih proizvoda (clan 26 stav 1);
15. prodaje proizvedene duvanske proizvode trgovcima na veliko koji nijesu upisani u Registar trgovaca na veliko duvanskim proizvodima (član 26 stav 2);
16. prodaje, odnosno snabdijeva duvanskim proizvodima trgovce na malo koji nijesu upisani u Evidenciju trgovaca na malo duvanskim proizvodima, kao i trgovcima na veliko koji nijesu upisani u Registar trgovaca na veliko duvanskim proizvodima (član 27);
17. prodaje duvan, odnosno obrađeni duvan obrađivaču duvana, odnosno proizvođaču duvanskih proizvoda koji nijesu upisan u Registar obrađivača duvana, odnosno Registar proizvođača duvanskih proizvoda, kao i prodaje duvanske proizvode trgovcima na veliko koji nijesu upisanu Registar trgovaca na veliko duvanskim proizvodima (član 28 st. 1 i 2);
18. stavi u promet zdravstveno neispravni duvan ili duvanske proizvode (član 42 stav 1 tačka 1).

Za prekršaj iz stava 1 ovog člana kazniće se i odgovorno lice u pravnom licu novčanom kaznom u iznosu od 200 eura do 2.000 eura.

Za prekršaj iz stava 1 ovog člana kazniće se preduzetnik novčanom kaznom u iznosu od 300 eura do 6.000 eura.

Za prekršaj iz stava 1 ovog člana novčanom kaznom u iznosu od 100 eura do 500 eura kazniće se za prekršaj fizičko lice.

Uz kaznu za prekršaj iz stava 1 ovog člana može se izreći zaštitna mjera zabrane obavljanja djelatnosti od jednog mjeseca do jedne godine i zaštitna mjera oduzimanja obrađenog duvana, odnosno duvanskih proizvoda.

**Član 44**

Novčanom kaznom u iznosu od 700 eura do 10.000 eura kazniće se za prekršaj pravno lice, ako:

1. obavlja djelatnost u prostoru koji ne ispunjava uslove u pogledu tehničke opremljenosti, zaštite na radu I zaštite unapređenja životne sredine, kao I sanitarno-higijenske uslove (clan 14 stav 2);
2. ne prijavi Ministarstvu svaku promjenu upisanih podataka u Registar o markama duvanskih proizvoda, kao i u slučaju prestanka obavljanja proizvodnje, odnosno uvoza duvanskih proizvoda u roku od osam radnih dana od dana nastale promjene (clan 21 stav 4);
3. ne plati naknadu u skladu sa stopom rasta potrošačkih cijena koju utvrđuje organ uprave nadležan za poslove statistike (član 22 stav 1);
4. ne prijavi Ministarstvu svaku promjenu upisanih podataka u roku od osam radnih dana od dana nastale promjene (član 23);
5. ne vodi posebnu evidenciju o podacima koji se odnose na obradu i promet obrađenog duvana i proizvodnju i promet duvanskih proizvoda (član 25 stav 1);
6. ne čuva posebnu evidenciju iz člana 25 stav 1 ovog zakona pet godina od dana evidentiranja podataka (član 25 stav 2);
7. ne dostavi podatke iz evidencije na zahtjev Ministarstvu najkasnije u roku od osam radnih dana od dana prijema zahtjeva (član 25 stav 3).
8. u pisanoj formi ne obavijesti Ministarstvo o raskidu ugovora iz člana 16 stav 1 tačka 2 ovog zakona u roku od osam radnih dana od dana raskida ugovora (član 28 stav 3);
9. vrši prevoz duvanskih proizvoda prevoznim sredstvima koja nijesu obilježena u skladu sa ovim zakonom i vrši prevoz duvanskih proizvoda istovremeno sa prevozom drugih roba, osim u slučaju kada su duvanski proizvodi na odgovarajući način odvojeni od druge robe čime se onemogućava direktan kontakt i prodor mirisa (član 29 st. 1 i 3);
10. vrši snabdijevanje duvanskim proizvodima za sopstvene potrebe, a nema više od 10 maloprodajnih objekata i prevozno sredstvo koje nije obilježeno u skladu sa ovim zakonom (član 29 stav 2);
11. ne podnese zahtjev za produženje odobrenja najkasnije 30 radnih dana prije isteka roka važenja odobrenja (član 30 stav 1).

Za prekršaj iz stava 1 ovog člana kazniće se i odgovorno lice u pravnom licu novčanom kaznom u iznosu od 150 eura do 1.500 eura.

Za prekršaj iz stava 1 ovog člana kazniće se preduzetnik novčanom kaznom u iznosu od 3.000 eura.

**Član 45**

Novčanom kaznom u iznosu od 100 eura do 1.000 eura kazniće se za prekršaj fizičko lice, ako:

1. proizvodi duvan, a ne ispunjava uslove propisane članom 5 ovog zakona;
2. postupa suprotno odredbama člana 6 ovog zakona;

Uz kaznu za prekršaj iz stava 1 ovog člana izreći će se i zaštitna mjera oduzimanja duvana i brisanje iz evidencije proizvođača duvana.”

**Član 25**

Poslije člana 46 dodaje se novi član koji glasi:

**“Član 46a**

Podzakonski propisi iz čl.2 i 11 ovog zakona donijeće se u roku od šest mjeseci od dana stupanja na snagu ovog zakona.”

**Član 26**

Poslije člana 46 dodaje se novi član koji glasi:

**“Član 47a**

Odobrenje za obradu duvana, odnosno izvoz duvana, obrađenog duvana i duvanskih proizvoda koje je izdato do stupanja na snagu ovog zakona važi pet godina od dana stupanja na snagu ovog zakona.”

**Član 27**

Ovaj zakon stupa na snagu osmog dana od dana objavljivanja u „Službenom listu Crne Gore”.

**OBRAZLOŽENJE**

**I.Ustavni osnov za donošenje zakona**

Ustavni osnov za donošenje Zakona o izmjenama i dopunama Zakona o duvanu sadržan je u članu 16 stav 1 tačka 5 Ustava Crne Gore, kojim je predviđeno da se zakonom, u skladu sa Ustavom, pored ostalog, uređuju i druga pitanja od interesa za Crnu Goru.

**II. Razlozi za donošenje zakona**

Razlozi za donošenje Zakona o izmjenama i dopunama Zakona o duvanu, sadržani su u potrebi usaglašavanja važećeg zakonskog rješenja sa Zakonom o državnoj upravi (“Službeni list Crne Gore”, broj 78/18), kojim su pored ostalog propisani kriterijumi za osnivanje organa državne uprave, državnih agencija i fondova, način planiranja rada i izvještavanja kroz praćenje ostvarenih rezultata u odnosu na zacrtane ciljeve. Pored navedenog, odredbama Uredbe o organizaciji i načinu rada državne uprave (“Službeni list Crne Gore”, broj 87/18, 49/22, 52/22, 56/22, 82/22 i 110/22), propisana je nova organizacija državne uprave, upravne oblasti za koje se organi državne uprave osnivaju i druga pitanja od značaja za rad državne uprave. Imajući u vidu da je Ministarstvo finansija preuzelo od tadašnje Agencije za duvan, koja je bila u sastavu Ministarstva poljoprivrede i ruralnog razvoja, državne službenike i namještenike koji su vršili preuzete poslove, opremu i službenu dokumentaciju, stoga su izmjene predloženog zakona izvršene radi potrebe njegovog usklađivanja sa novom organizacijom Ministarstva finansija.

**III.** **Usaglašenost sa pravnom tekovinom evropske unije i potvrđenim međunarodnim konvencijama**

Predlogom zakona o izmjenama i dopunama Zakona o duvanu nije vršeno usklađivanje sa direktivama EU.

**IV.** Obrazloženje osnovnih pravnih instituta

**Član 1** – Ovom odredbom se predlaže izmjena postojećeg člana kojim se uređuje značenje izraza koji se upotrebljavaju u ovom zakonu. Naime, ovim članom su predložene definicije duvana, obrađenog duvana i duvanskih proizvoda, kao i propisivanje pravnog osnova za donošonje odgovarajućeg podzakonskog akta kojim bi se propisala Lista drugih duvanskih proizvoda.

**Čl. 2 i 3** - Ovim odredbama predlaže se usaglašavenja predloženog zakona sa Zakonom o državnoj upravi kao i sa odredbama Uredbe o organizaciji i načinu rada državne uprave kojom je uređena nova organizacija državne uprave, kojim su poslovi organa uprave nadležnog za duvan (Agencije za duvan), prešli u nadležnost Ministarstva finansija. Takođe ovom odredbom predviđena je i dopuna člana 4 važećeg zakona na način da se poslije riječi “Ministarstvo” dodaje riječ “poljoprivrede”.

**Član 4** - Ovom odredbom se, u cilju unapređenja postojećih rješenja propisuju mjere zabrane, i to za: stavljanje u promet rezanog ili neobrađenog duvana, proizvodnja, obrada i promet duvana za oralnu upotrebu, reklamiranja duvanskih proizvoda putem internet, kupovina duvanskih proizvoda koji se u trenutku naručivanja nalaze u maloprodajnom objektu van Crne Gore, zatim kupovine i prodaje duvanskih proizvoda putem interneta-distanciona prodaja,prodaja van poslovnih prostorija.

**Član 5 –** Ovom odredbom se predlažu izmjene važećeg zakona u pogledu trajanja odobrenja za obavljanje djelatnosti obrade duvana i predlaže se da licu koje je ispunilo zakonom propisane uslove Ministarstvo može izdati odobrenje na period od pet godina, umjesto neograničenog roka kako je to propisano važećim zakonom. Takođe, u cilju pojednostavljenja procedure u pogledu skraćenja vremena i uštede troškova, predviđeno je da akt o registraciji privrednog subjekta i evidenciju o neosuđivanosti pribavlja nadležni organ po službenoj dužnosti. Ovim članom se propisuje nadležnost Ministarstva poljoprivrede u pogledu pribavljanja evidencije od strane obrađivača duvana o proizvođačima duvana, kao i pravno tehničko usaglašavanje predloženog zakonskog rješenja sa novom organizacijom državne uprave.

**Član 6 -** Ovom odredbom predlaže se usaglašavanje predloženog zakona sa Zakonom o državnoj upravi, kojim su poslovi organa uprave nadležnog za duvan, prešli u nadležnost Ministarstva finansija.

**Član 7** –Ovom odredbom se predlaže pravno tehničko i terminološko usklađivanje odredbi predloženog zakona.

**Član 8** – Ovom odredbom predlaže se usaglašavanje predloženog zakona sa Zakonom o državnoj upravi, kojim su poslovi organa uprave nadležnog za duvan, prešli u nadležnost Ministarstva finansija. Takođe ovom odredbom predviđena je i dopuna člana 11 važećeg zakona na način da se poslije riječi “Ministarstvo” dodaje riječ “poljoprivrede”.

**Član 9** – Ovom odredbom se predlaže pravno tehničko i terminološko usklađivanje odredbi predloženog zakona, i predlaže da akt o registraciji privrednog subjekta, kao i evidencija o neosuđivansoti pribavlja nadležni organ po službenoj dužnosti, kako bi se omogućilo pojednostavljenje procedure, skraćenje vremena i ušteda troškova za privrednog subjekta.

**Član 10 -** Ovom odredbom predlaže se usaglašavanje predloženog zakona sa Zakonom o državnoj upravi, kojim su poslovi organa uprave nadležnog za duvan, prešli u nadležnost Ministarstva finansija, kao i terminološko usklađivanje predloženog zakona u pogledu odredbi koje se odnose na zahtjev za izdavanje odobrenja za promet na veliko duvanskim proizvodima.

**Član 11 -** Ovom odredbom predlaže se terminološko usklađivanje predloženog zakona u pogledu odredbi koje se odnose na uslove za izdavanje odobrenja za promet na malo duvanskim proizvodima. Takođe ovim članom se predlaže da akt o registraciji privrednog subjekta, kao i evidencija o neosuđivansoti pribavlja nadležni organ po službenoj dužnosti, kako bi se omogućilo pojednostavljenje procedure, skraćenje vremena i ušteda troškova za privrednog subjekta. Ovom odredbom se predlaže propisivanje pravnog osnova za donošenje podzakonskog propisa kojim bi se uredili minimalno-tehnički uslovi u pogledu tehničke opremljenosti, sanitarno-higijenskih uslova, zaštite na radu, zaštite i unapređenja životne sredine, za promet na malo duvanskim proizvodima.

**Član 12** – Ovom odredbom se predlaže pravno tehničko i terminološko usklađivanje odredbi predloženog zakona, i predlaže da akt o registraciji privrednog subjekta, kao i evidencija o neosuđivansoti pribavlja nadležni organ po službenoj dužnosti, kako bi se omogućilo pojednostavljenje procedure, skraćenje vremena i ušteda troškova za privrednog subjekta.

**Član 13** – Ovom odredbom se predlaže brisanje postojećeg člana kojim je bilo propisano da se promet duvana i duvanskih proizvoda u slobodnim zonam i slobodnim skladištima vrši u skladu sa zakonom kojim su uređene slobodne zone i zakonom kojim je uređena spoljna trgovina. Prema predloženom zakonu tretman slobodnih zona i slobodnih skladišta uređivao bi se ovim zakonom.

**Član 14**  – Ovom odredbom se predlaže pravno tehničko i terminološko usklađivanje odredbi predloženog zakona i predlaže da akt o registraciji privrednog subjekta, kao i evidencija o neosuđivansoti pribavlja nadležni organ po službenoj dužnosti, kako bi se omogućilo pojednostavljenje procedure, skraćenje vremena i ušteda troškova za privrednog subjekta.

**Član 15 –** Ovom odredbom se predlažu izmjene važećeg zakona u pogledu trajanja odobrenja za obavljanje djelatnosti izvoza duvana, obrađenog duvana i duvanskih proizvoda i predlaže da privrednom društvu, odnosno preduzetniku koje je ispunilo zakonom propisane uslove Ministarstvo može izdati odobrenje na period od pet godina, umjesto neograničenog roka kako je to propisano važećim zakonom. Takođe ovim članom je izvršeno usaglašavanje predloženog zakona sa Zakonom o državnoj upravi.

**Član 16**  –Ovom odredbom se predlaže obaveza proizvođača, odnosno uvoznika duvanskih proizvoda da uz zahtjev za upisu u Registar o markama duvanskih proizvoda podnosi odgovarajući dokaz o upisu u Registar novih duvanskih proizvoda u skladu sa zakonom kojim se uređuje ograničavanje upotrebe duvanskih proizvoda.

**Član 17**  –Ovom odredbom se predlaže usklađivanje važećeg zakona sa odredbama Zakona o akcizama u dijelu prenošenja nadležnosti nad kontrolom obračunavanja i plaćanja akcize sa poreskog na carinski organ.

**Član 18**  –Ovom odredbom se predlaže da je obrađivač duvana dužen da obrađeni duvan prodaje proizvođaču duvanskih proizvoda, odnosno izvozniku duvana, obrađenog duvana i duvanskih proizvoda koji su upisani u odgovarajuće register (Registar proizvođača duvanskih proizvoda i Registar izvoznika duvana, obrađenog duvana i duvanskih proizvoda).

**Član 19** - Ovom odredbom se predlaže pravno tehničko i terminološko usklađivanje predloženog zakona sa Zakonom o državnoj upravi, kojim su poslovi organa uprave nadležnog za duvan, prešli u nadležnost Ministarstva finansija u dijelu koji se odnosi na obavezu vođenja odgovarajućih registara.

**Član 20-** Ovom odredbom predlaže se preciznije definisanje organa koji vrše nadzor nad sprovođenjem ovog zakona.

**Član 21-** Ovom odredbom se predlaže unapređenje postojećih rješenja kada je u pitanju kontrola maloprodajnih cijena duvanskih proizvoda, koji su u nadležnosti tržišnog inspektora.

**Član 22 -**  Ovim odredbama se predlaže unapređenje postojećih rješenja kada su u pitanju zdravstvena ispravnost i sastav duvana i duvanskih proizvoda prilikom uvoza na teritoriji Crne Gore, a koje su u nadležnosti sanitarnog inspektora.

**Član 23** – Ovom odredbom se predlažu ovlašćenja sanitarnog inspektora za preduzimanje odgovarajućih upravnih mjera i radnji u skladu sa zakonom.

**Član 24** - Ovim odredbama se predlaže izmjena visine novčanih kazni za pravna lica, preduzetnike i fizička lica kao i propisivanje zaštitnih mjera.

**Član 25** - Ovom odredbom se predlaže rok za donošenje podzakonskog propisa za sprovođenje ovog zakona.

**Član 26** – Ovom odredbm se predlaže da odobrenje za obradu duvana, odnosno izvoz duvana, obrađenog duvana i duvanskih proizvoda koje je izdato do stupanja na snagu ovog zakona važi pet godina od dana stupanja na snagu ovog zakona.

**Član 27** Ovom odredbom je propisano da ovaj zakon stupa na snagu osmog dana od dana objavljivanja u “Službenom listu Crne Gore”.

**V. Finansijska sredstva koja je potrebno obezbijediti u Budžetu Crne Gore za sprovođenje ovog zakona**

Za spoovođenje ovog zakona nije potrebno obezbijediti dodatna sredstva u Budžetu Crne